**J e l e n t é s**

Balatonhenye Önkormányzata Képviselő-testületének
2017. szeptember 19-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.
Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**35/2017. (IV. 25.) HATÁROZATA**

**A gyermekjóléti és gyermekvédelmi feladatok ellátásáról szóló**

**2016. évre vonatkozó átfogó értékelés elfogadásáról**

Balatonhenye Község Önkormányzata Képviselő-testülete a gyermekjóléti és gyermekvédelmi feladatok ellátásáról szóló 2016. évre vonatkozó értékelést elfogadja.

Utasítja a polgármestert, hogy az értékelést küldje meg a gyermekvédelmi és gyámügyi feladatkörében eljáró Veszprém Megyei Kormányhivatal részére.

Felelős: Kovács Csaba Károly, polgármester
Határidő: 2017. május 31.

**Kormányhivatal döntésről értesítve**

**37/2017. (IV. 25.) HATÁROZATA**

**A Köveskál és Térsége Óvoda Társulás Társulási**

**megállapodás módosításáról**

Balatonhenye Község Önkormányzata Képviselő-testülete a Köveskál és Térsége Óvoda Társulás Társulási Megállapodás módosítását az előterjesztés szerinti tartalommal elfogadja

Felkéri a Polgármestert, hogy a döntésről a Társulás Elnökét értesíteni szíveskedjen.

Felelős: Kovács Csaba Károly polgármester

Határidő: 2017. május 15.

**Társulási megállapodás aláírása megtörtént**

**38/2017. (IV. 25.) HATÁROZATA**

**Gördülő fejlesztési tervhez kapcsolódó meghatalmazásról**

Balatonhenye Község Önkormányzata Képviselő-testülete a 2011. évi CCIX. törvény 11.§-a rendelkezése alapján az ellátásért felelős kötelezettségébe tartozó 11-03638-1-001-00-06 MEKH kódszámú, DRV\_V\_201 számú Balatonhenye Község víziközmű-rendszerére vonatkozó Gördülő Fejlesztési Tervvel kapcsolatos önkormányzati kötelezettségek teljesítésével, a teljes hatósági eljárásra szólóan meghatalmazza DRV Zrt.-ét (8600 Siófok, Tanácsház u. 7.)

Felhatalmazza a polgármestert a mellékelt meghatalmazás aláírására, valamint annak a DRV. Zrt. részére történő továbbítására.

Felelős: Kovács Csaba Károly polgármester

Határidő: 2017. április 30.

**DRV Zrt-nek továbbítva**

**39/2017. (IV. 25.) HATÁROZATA**

Balatonhenye Község Önkormányzata Képviselő-testülete, mint a 75. sorszámú Köveskál szennyvízelvezető- és tisztító víziközmű-rendszer ellátásért Felelőse, megtárgyalta a 2018-2032 évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen működő részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Tervet készítse el, és a Vksztv., valamint az 58/2013. (II. 27.) Korm. rendelet által megállapított véleményezés átvételét követően, a 2018-2032 évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és a jóváhagyási eljárásban való képviseletre szól.

Egyúttal a Képviselő-testület elfogadja, hogy a mindenkor érvényes igazgatási és szolgáltatási díjakat a BAKONYKARSZT Zrt. a jóváhagyási eljárás megindítása érdekében befizeti és amennyiben lehetséges, akkor a használati díjak terhére elszámolja. Amennyiben ez nem áll rendelkezésre, akkor az Önkormányzat a BAKONYKARSZT Zrt. részére az igazgatási és szolgáltatási díjat megfizeti. Felhatalmazza a polgármestert a mellékelt meghatalmazás aláírására, valamint annak a Bakonykarszt Víz- És Csatornamű Zrt. részére történő továbbítására.

Felelős: Kovács Csaba Károly polgármester
Határidő: azonnal.

**Bakonykarszt Zrt-nek továbbítva**

**40/2017. (IV. 25.) HATÁROZATA**

**Országos Mentőszolgálat Alapítvány támogatásáról**

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy az Országos Mentőszolgálat Alapítványt (Székhely: 1182 Budapest, Királyhágó u. 70.) (továbbiakban: Alapítvány) egyszeri 15.000 Ft-tal, azaz Tizenötezer forinttal támogatja.

A támogatás kifizetése egy összegben utalással történik az Alapítvány pénztára javára.

A támogatás célja: Tapolca Mentőállomás mentőautói részére korszerűbb mentéstechnikai eszköz beszerzése

A felhasználás határideje: 2017. december 31.

Az Alapítvány a támogatásról 2018. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvány, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kovács Csaba Károly, polgármester

Határidő:

* a megállapodás megkötésére: 2017. május 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása és támogatás kifizetése megtörtént**

**41/2017. (IV. 25.) HATÁROZATA**

**Balaton-felvidéki Szociális, Gyermekjóléti és**

**Háziorvosi Ügyeleti Szolgálat támogatásáról**

Balatonhenye Község Önkormányzata Képviselő-testülete elhatározza, hogy a Balaton-felvidéki Szociális, Gyermekjóléti és Háziorvosi Ügyeleti Szolgálat (a továbbiakban: Szolgálat) kérelmét támogatja, és a Szolgálat részére a Szolgálat ellátási területén élő a hátrányos helyzetű gyermekek nyári táboroztatásához egyszeri 15.000 Ft, azaz Tizenötezer forint támogatást nyújt.

A Szolgálat köteles a támogatás felhasználásáról elszámolni.

Felkéri a polgármestert, hogy a támogatásról szóló megállapodás megkötésére.

Felelős: Kovács Csaba Károly, polgármester

Határidő: 2017. május 31.

**Támogatás kifizetése megtörtént**

**43/2017. (IV. 25.) HATÁROZATA**

**Balatonhenye 5/2 helyrajzi számú ingatlan értékesítéséről**

Balatonhenye Község Önkormányzata Képviselő-testülete elhatározza, hogy a Balatonhenye 5/2 helyrajzi számú ingatlant értékesíti. A vételár minimum 504. 400 Ft.

Felhatalmazza a polgármestert az adás-vételi szerződés megkötésére.

Felelős: Kovács Csaba Károly, polgármester.

**Az ingatlan értékesítése megtörtént**

**44/2017. (IV. 25.) HATÁROZATA**

**Balatonhenye 603 helyrajzi számú ingatlan értékesítéséről**

Balatonhenye Község Önkormányzata Képviselő-testülete elhatározza, hogy a Balatonhenye 603 helyrajzi számú ingatlant értékesíti. A vételár minimum 315. 000 Ft.

Felhatalmazza a polgármestert az adás-vételi szerződés megkötésére.

Felelős: Kovács Csaba Károly, polgármester.

**Az ingatlan értékesítése megtörtént**

**47/2017. (IV. 25.) HATÁROZATA**

**A nem közműves szennyvíz kezelésére kötött közszolgáltatási szerződésről**

Balatonhenye Község Önkormányzat Képviselő-testülete a nem közművel összegyűjtött háztartási szennyvíz kezelésével kapcsolatos kötelező közszolgáltatási feladatot ellátó Szabadi Péter, egyéni vállalkozó a közszolgáltatási díj módosítására irányuló kérelmét megtárgyalta, és az alábbi álláspontot alakította ki:

Az Önkormányzat a közszolgáltató DRV Zrt. általi díjemelés okán a település vonatkozásában keletkezett többletköltségét az idei évben átvállalja, és a díjat 2018. január 1-jétől kívánja módosítani.

**Közszolgáltatást végző értesítve**

**53/2017. (IV. 26.) HATÁROZATA**

**A 2017. évi lakossági víz- és csatornaszolgáltatás díjának**

**csökkentésére pályázat benyújtásáról**

Balatonhenye Község Önkormányzata Képviselő-testülete a 2017. évi lakossági víz- és csatornaszolgáltatás díjnak csökkentésére pályázatot nyújt be a Magyar Államkincstár felé.

A Képviselő-testület felhatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

Felelős: Kovács Csaba Károly, polgármester

Határidő: 2017. április 27.

**Pályázat benyújtása megtörtént, az elnyert támogatás 1.615.500 Ft a szolgáltató DRV részére tovább utalásra került**

**56/2017. (IV. 26.) HATÁROZATA**

**Önkormányzati feladatellátást szolgáló fejlesztések támogatása pályázat benyújtásáról**

Balatonhenye Község Önkormányzata Képviselő-testülete elhatározza, hogy az önkormányzati feladatellátást szolgáló fejlesztések támogatására kiírt pályázat ac) alpontjára pályázatot nyújt be.

A pályázat keretében az alábbi fejlesztést kívánja megvalósítani:

Balatonhenye Kossuth u. 54, 317. hrsz. alatti felnőtt/gyermek háziorvosi rendelő és a hozzá kapcsolódó váró felújítását és bútorzatának beszerzését.

Az orvosi rendelő és váró átalakítására és felújításra a Tér-Metszet Építész és Mérnöki Iroda Kft. (8261 Badacsonytomaj, Káptalantóti u. 2.) nyújtott be tervezői költségvetést, melynek összköltsége 20.674.155 Ft. A bútorzat beszerzésére a D. Projekt Bútor Belsőépítészeti Tervező és Kivitelező Kft. (8000 Székesfehérvár, Arany János u. 19. 1/2) nyújtott be árajánlatot, melynek összköltsége 712.762 Ft.

Az igényelt támogatás összege összesen 20.317.571 Ft, amely a tervezett beruházás költségének 95%-a. A fennmaradó 5%-ot (1.069.346 Ft), mint önerőt a Képviselő-testület a 2017. évi költségvetésbe betervezett tartalék terhére biztosítja.

Felhatalmazza a polgármestert a pályázat benyújtására.

Felelős: Kovács Csaba Károly, polgármester Határidő: 2017. május 2.

**Pályázat benyújtásra került és az önkormányzat támogatásban részesült**

**58/2017. (V. 29.) HATÁROZATA**

**Petőfi utca 241 hrsz, és a Kossuth Lajos utca
buszforduló 140 hrsz felújításáról**

Balatonhenye Község Önkormányzata Képviselő-testülete a 46/2016. (V. 30.) határozatát a tekintetben módosítja, hogy a Balatonhenye Petőfi utca 241 hrsz, és a Kossuth Lajos utca buszforduló 140 hrsz felújítási munkálataira a Szabó-TLM Kereskedelmi és Szolgáltató Betéti Társaság (Dunakeszi, Tisza u. 37.) árajánlatát fogadja el 14.912.925 Ft összegben.

Felkéri a polgármestert a vállalkozási szerződés megkötésére.

Határidő: azonnal.
Felelős: Kovács Csaba Károly polgármester.

**A munkálatok elvégzése és a pályázati támogatásról az elszámolás megtörtént**

**62/2017. (VII. 17.) HATÁROZATA**

**Településképi arculati kézikönyv és a településképi rendelet
megalkotásának árajánlat elbírálása**

Balatonhenye Község Önkormányzatának Képviselő-testülete a településképi arculati kézikönyv és a településképi rendelet megalkotása érdekében beérkezett ajánlat elbírálásáról az alábbi döntést hozta:

A Képviselő-testület megbízza a Váterv95 Tervező és Szolgáltató Kft-t (1012 Budapest, Logodi u. 50. I/8.) a Településképi Arculati Kézikönyv, valamint a Településképi rendelet megalkotására az ajánlatában szereplő 700.000.- Ft + ÁFA, valamint 140 000 Ft + ÁFA díjért, 2017. november 30-ai teljesítési határidővel.

 Felkéri a polgármestert, hogy a megbízási szerződést írja alá.

Felelős: Kovács Csaba Károly polgármester
Határidő: azonnal.

**Megbízási szerződés aláírásra került**

**63/2017. (VII. 17.) HATÁROZATA**

**Igazságügyi szakértői díj átvállalásáról**

Balatonhenye Község Önkormányzata Képviselő-testülete a települési adóról szóló 16/2016 (XII.01.) önkormányzati rendeletében foglalt balatonhenyei zártkerti ingatlanok gondozottságával kapcsolatosan készítendő igazságügyi szakértői vélemény elkészítésére a Kővágóörsi Közös Önkormányzati Hivatal által kirendelt szakértő vonatkozásában vállalja, hogy a szakértői díj összegét a szakértőt kirendelő Kővágóörsi Közös Önkormányzati Hivatal részére megtéríti.

A Képviselő-testület felhatalmazza a polgármestert a Kővágóörsi Közös Önkormányzati Hivatallal történő megállapodás megkötésére és annak aláírására.

Felelős: Kovács Csaba Károly, polgármester
Határidő: szakértő által kiállított számla beérkezését követő 15 nap.

**Igazságügyi szakértői vélemények kiállítása folyamatban**

**64/2017. (VII. 17.) HATÁROZATA**

**A Kővágóörsi Közös Önkormányzati Hivatal létszámbővítéséhez
 szükséges költségek biztosításáról**

Balatonhenye Község Önkormányzata Képviselő-testülete igényét fejezi ki arra, hogy a Kővágóörsi Közös Önkormányzati Hivatal létszáma az adóigazgatás területén jelentkező többlet feladatok, így különösen új adónem bevezetése, fokozott adóügyi ellenőrzések, kintlévőségek behajtása céljából 1 fő négy órás adóügyi ügyintézővel, határozott időre (2017. augusztus 1. napjától 2018. december 31. napjáig) bővítésre kerüljön.

A Képviselő-testület vállalja, hogy a létszámbővítéssel járó költségeket (munkabér + járulékai) a Közös Hivatal költségvetése részére biztosítja, oly módon, hogy a Közös Hivatalhoz tartozó önkormányzatoknak (Balatonrendes, Kékkút, Kővágóörs, Köveskál, Mindszentkálla, Révfülöp, Salföld és Szentbékkálla Önkormányzatai) többletkiadása nem keletkezik.

A költségek vállalásáról és biztosításáról Balatonhenye Község Önkormányzata a Kővágóörsi Közös Önkormányzati Hivatal Szervezeti és Működési Szabályzata alapján a Közös Hivatallal megállapodást köt.

A Képviselő-testület felhatalmazza a polgármestert a megállapodás megkötésére.

Felelős: Kovács Csaba Károly, polgármester

Határidő: 2017. augusztus 31.

**A hivatal a döntésről értesítve, a megállapodás szeptember 19-i ülésen kerül elfogadásra**

**65/2017. (VII. 17.) HATÁROZATA**

**Balatonhenye Község Önkormányzata által benyújtandó Első és Második Világháború történelmi emlékeit őrző Kossuth utcai emlékmű helyreállítási pályázatának benyújtásáról**

Balatonhenye Község Önkormányzata Képviselő-testülete elhatározza, hogy pályázatot nyújt be a Közép- és Kelet-európai Történelem és Társadalom Kutatásáért Közalapítvány XX. Század Intézete által kiírt pályázatra, az első és második világháború történelmi emlékeit őrző Kossuth utcai emlékmű helyreállítására. A pályázat 100%-ban vissza nem térítendő és előfinanszírozott támogatás.

A Képviselő-testület felhatalmazza a polgármestert a pályázat benyújtására.

Felelős: Kovács Csaba Károly, polgármester
Határidő: 2017. augusztus 15.

**Pályázat benyújtása megtörtént**

**67/2017. (VIII. 08.) HATÁROZATA**

**Vis maior pályázat benyújtásáról**

Balatonhenye Község Önkormányzatának Képviselő-testülete a 2017. június 25-én történt özönvíz szerű esőzés következtében kialakult károk miatt a vis maior támogatás felhasználásának részletes szabályairól szóló 9/2011. (II. 15.) Kormány rendelet alapján vis maior pályázat benyújtásáról dönt. A helyreállítás bruttó összköltsége 33.234.833.- Ft, melyből 10% önerő 3.323.484.- Ft biztosítása szükséges. A vis maior támogatási igény összesen 29.911.349.- Ft vissza nem térítendő támogatás. Az önerőt a 2017. évi költségvetés tartaléka, valamint a 2018. évi költségvetése terhére biztosítja.

Felkéri a polgármestert a pályázat benyújtására.
Felelős: Kovács Csaba Károly polgármester. Határidő: azonnal.

**Pályázat benyújtása megtörtént**

**68/2017. (VIII. 08.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 32 m³ mennyiségben kemény lombos tűzifára, melyhez a szükséges önerő összesen 40.640 Ft (32.000 Ft + Áfa). A tűzifa szállításából származó költségek az önkormányzatot terhelik.

A pályázatban vállalt szállítás költségeit a Képviselő-testület Balatonhenye Község Önkormányzata Képviselő-testületének a 2017. évi költségvetéséről szóló önkormányzati rendeletében meghatározott tartalékkerete terhére biztosítja. A Képviselő-testület a pályázati adatlap tartalmával, az abban foglalt nyilatkozattal egyetért.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kovács Csaba Károly, polgármester
Határidő: 2017. augusztus 25.

**Pályázat benyújtása megtörtént**

**70/2017. (VIII. 17.) HATÁROZATA**

**Vis maior pályázatról**

Balatonhenye Község Önkormányzatának Képviselő-testülete a vis major pályázathoz az alábbi nyilatkozatot teszi:

* Balatonhenye Község Önkormányzata a káreseményhez kapcsolódóan nem rendelkezik biztosítással.
* A károsodott ingatlanok (utak, patakmeder, települési ivóvíz kút) kötelező feladatok ellátását szolgálják: közlekedés, csapadékvíz és felszíni vízfolyás elvezetése, ivóvíz szolgáltatás. Más, a tulajdonában lévő ingatlannal a feladatait ellátni nem tudja.
* A károsodott ingatlanokra biztosítás nem köthető. Vállalja, hogy erről a tényről szóló, legalább három országos biztosítótársaság kiadott nyilatkozatát csatolja.
* Balatonhenye Község Önkormányzata vállalja a károsodott ingatlanoknak a költséghatékonyság és a megvalósíthatóság szempontjaira tekintettel történő helyreállítását.
* Balatonhenye Község Önkormányzata saját erejéből –részben vagy egészben- a vis major esemény okozta helyzetet nem tudja megoldani.

A képviselő-testület felkéri a polgármestert, hogy a vis major pályázat hiánypótlására a szükséges intézkedéseket tegye meg.

Felelős: Kovács Csaba Károly polgármester
Határidő: azonnal

**Hiánypótlás megküldésre került**

**71/2017. (VIII. 17.) HATÁROZATA**

**A kistelepülési önkormányzatok alacsony összegű fejlesztéseinek**

**támogatására pályázat benyújtásáról**

Balatonhenye Község Önkormányzata Képviselő-testülete a kistelepülési önkormányzatok alacsony összegű fejlesztéseinek támogatásra pályázatot nyújt be.

A pályázat keretében az alábbi fejlesztést kívánja megvalósítani:

Balatonhenye Község Önkormányzata a tulajdonában lévő belterület 105/2 helyrajzi számú temetőn belül közlekedési út és parkoló kialakítása, amihez felhatalmazza a polgármestert az árajánlat beszerzésére és annak a pályázat mellékleteként történő benyújtására.

A fejlesztést Balatonhenye Község Önkormányzata teljes egészében pályázatból kívánja megvalósítani, önerőt nem biztosít hozzá.

Felhatalmazza a polgármestert a pályázat benyújtására.

Felelős: Kovács Csaba Károly, polgármester

Határidő: 2017. szeptember 7.

**Pályázat benyújtása megtörtént**

Balatonhenye Polgármesterének saját hatáskörében az elmúlt időszakban hozott döntései: iskolakezdési támogatásban 4 fő részesült összesen 50.000.- Ft összegben.

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2017. (IX. 19.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2017. szeptember 13.

Kovács Csaba Károly polgármester